Jugend (tidsskrift)

Jugend – Münchner illustrierte Wochenschrift für Kunst und Leben (tysk for «Ungdom – illustrert ukeblad fra München, om kunst og liv»), ofte bare kalt Jugend og Die Jugend, var et tysk, illustrert, stildannende  tidsskrift for kunst, litteratur og kultur. Det ble utgitt i München fra 1896 til 1940. Bladet utmerket seg med sine vakre, dekorative tegninger i art nouveau-stil, en retning innen europeisk kunst og design ca. 1890-1910 preget av bølgende kurver, organiske former, ornamenter og reine flater. Som den fremste eksponenten for dette formuttrykket i tyske kulturområder, ble stilen der, og også i Skandinavia, nettopp kalt jugendstil etter navnet på ukebladet. Magasinet hadde også bidrag av illustratører som arbeidet med impresjonistiske og ekspresjonistiske uttrykk. Det inneholdt for øvrig kritikker, satire, dikt og annet. 

 Se også 
 Jugendstil, tysk art nouveau
 Simplicissimus, satirebladet som var Jugends viktigste konkurrent
 Arts and Crafts, engelsk kunsthåndverkbevegelse 1880-1910

 Referanser 

 Eksterne lenker 

 Digitaliserte kopier av Jugend 1896-1923 (på tysk)
 Om Jugend på engelsk

Kategori:Tyske tidsskrifter
Kategori:Tysk kunst
Kategori:Publikasjoner etablert i 1896
Kategori:Publikasjoner nedlagt i 1940
Kategori:1896 i Tyskland
Kategori:1940 i Tyskland